OzLabs/hebrew-wiki-articles huggingface dataset:
אלה גרינבום

אלה גרינבום (נולדה ב-13 ביוני 1978, ח' בסיוון ה'תשל"ח) היא כוריאוגרפית ואמנית רב תחומית הפועלת בתל אביב-יפו.

== ביוגרפיה ==
גרינבום נולדה וגדלה בירושלים, הראשונה מבין ארבעה ילדים, להורים שעסקו באמנות. אביה, יובל גרינבום היה מעצב תכשיטי כסף ושרטט, ואמה, שלומית גרינבום, עבדה במכון ירושלים לחקר ישראל ובהמשך ניהלה סניף של קופת חולים ״מכבי״. אמנות הייתה חלק בלתי נפרד מחיי המשפחה וכבר מגיל צעיר עסקה גרינבום בציור, צילום ופיסול וגם ריקוד בחוגים שונים. בשנים 1991-1996 למדה בתיכון הגימנסיה העברית במסלול תולדות האמנות וציור.

== קריירה ==
בשנים 2001-2005 למדה בבצלאל אקדמיה לאמנות ועיצוב ירושלים, במחלקה לאנימציה. סרט הגמר שלה ״Wonderwoman״, זכה בציון לשבח בפסטיבל הבינלאומי לסרטי נשים ברחובות, והוצג בתערוכת אמניות עצמאיות בבית אנה טיכו בירושלים.

עם סיום לימודיה בבצלאל החלה להשתלם במחול מזרחי והשתתפה במיצגים שונים כרקדנית, זמרת ושחקנית, בניהם: ״ערס פואטיקה״ - ערבי שירה שייסדה המשוררת עדי קיסר בתל אביב, ״אישה ללא בית" מאת ראידה אדון במוזיאון תל אביב לאמנות, "הנאשם הראשון" מאת סהר עזימי במוזיאון ישראל, וכן במופעים של להקות המוזיקה ״מידנייט פיקוקס״, ״וואצ'ומה בנד״, יוסי פיין ובן אילון, מקהלת אלשייך ומקהלת ראנה.

משנת 2009 חברה בלהקת המחול של הכוריאוגרפית אורלי פורטל, איתה היא מופיעה באופן קבוע ביצירות שונות.

גרינבוים התמחתה במחול מזרחי בסמינר הקיבוצים ובבי"ס ערבסק ירושלים, במוזיקה ותורת המקאם בבי"ס מוסררה וכן היא מדריכת פילאטיס מוסמכת מטעם Pilates Sports Center - PSC.

הצטרפה לעמותת הכוריאוגרפים בשנת 2022.
״דרך הלב״, צילום: אייל הירש

== מיצירותיה ==
* "סיידאתי וסאדאתי קברט אוריינטל" (2009) - הצגה בבימוי צביקה קרמון, בשיתוף שי ביאו יוהני פרז ותומר שרעבי.
* "פעמוני רוח" (2013) - יצירה המשלבת וידאו ומחול, עלתה בפסטיבל "ארס אלקטרוניקה" באוסטריה ובמועדון הפסאז' בתל אביב
* "דלת לחדר" (2015) - פרפורמנס שירה ומחול בשיתוף הכוריאוגרפית טל גרמיזה
* "מא אחלה א'סלאם" (2017) - עלתה בבכורה בפסטיבל “Crossroads of Peace” בארמניה.
* "ארק בבקשה" (2018) - מופע מחול, שירה ומוזיקה חיה לשני רקדנים ושני מוזיקאים, המתרחש בבר תל אביבי. המופע קיבל תמיכה מקרן רבינוביץ' לאמנויות ועלה במועדון לבונטין 7 בתל אביב ובפסטיבל יערות מנשה.
* "בנות הים שרות" (2019) - בשיתוף מוזיקאיות מתחלפות, המופע עלה בפסטיבל הפסלים ברחובות ובאירועי חוצות של עיריית תל אביב.
* "לִילַתי - הלִילַה שלי" (2020) - מופע מחול, שירה ונגינה בהשראת שירת נשים מרוקאית ובני הגנאווה. המופע עלה בין היתר בירושלים במסגרת פסטיבל 360 - תיאטרון במרחב הציבורי, בפסטיבל נפגשות בכפר שלם תל אביב<ref></ref> ובפסטיבל עכו לתיאטרון.
* "דרך הלב" (2022) - מופע המשלב מחול, שירה וציור<ref></ref>. נוצר במסגרת שהות אמנית בגלריה ״ב-אהבה״ של סהר עזימי בכיכר קדומים יפו העתיקה, עלה בפסטיבל אופטימיות בראשל״צ.
* "כוכבת המזרח" (2023) - מחווה פרפורמטיבית שמחייה ומקרבת את דמותה של אום כולתום ושירה הנודע "אלף לילה ולילה". עלתה לראשונה ב־2023 באירוע "לילה לבן" בשכונת התקווה בתל אביב.

״כוכבת המזרח״, צילום: אביגיל תמוז

== קישורים חיצוניים ==

* [https://www.choreographers.org.il/choreograph/ella/ עמוד אמנית באתר עמותת הכוריאוגרפים]
* 
* 

== הערות שוליים ==

קטגוריה:כוריאוגרפיות ישראליות
קטגוריה:ישראליות שנולדו ב-1978
אסקליבדה

אסקליבדה (בספרדית: Escalivada), המתועתק לפעמים בצרפתית כ"escalibade" ובספרדית כ-escalibada,<ref name="Bremzen">Anya Von Bremzen, The New Spanish Table (Workman Publishing, 2005), p. 129</ref> הוא מאכל מסורתי מרוסיון, קטלוניה, ולנסיה, מורסיה ואראגון, של ירקות מעושנים בגריל.<ref>Jane Lawson, Cocina Nueva (Murdoch Books, 2005), p. 60; Helena Buffery & Elisenda Marcer, Food, in Historical Dictionary of the Catalans (Scarecrow Press, 2010), p. 174; Joyce Goldstein, Tapas: Sensational Small Plates From Spain(Chronicle Books, 2013), p. 80.</ref>

== מאפיינים ==
אסקליבדה מורכב בדרך כלל מחציל קלוי ופלפלים עם שמן זית ולפעמים בצל, עגבנייה, שום טחון ומלח.<ref>See Colman Andrews Catalan Cuisine: Vivid Flavors From Spain's Mediterranean Coast (Harvard Common Press, 2005 ), p. 170 (eggplants, red or green bell peppers, small onions, olive oil, garlic, and salt); Anya Von Bremzen, The New Spanish Table (Workman Publishing, 2005), p. 129 (eggplant, red bell pepper, tomato, red onion, olive oil, minced garlic, red wine vinegar, sea salt, parsley); Sid Goldstein, The Wine Lover Cooks with Wine: Great Recipes for the Essential Ingredient (Chronicle Books, 2004), p. 142 (eggplant, bell peppers, onions, tomatoes).</ref>

השם בא מהפועל הקטלאני escalivar, "לבשל באפר", המתייחס להכנה המסורתית של המנה בגחלים של מדורת עצים.<ref>Rohan Daft, Menu Del Dia: More Than 100 Classic, Authentic Recipes From Across Spain (Simon & Schuster: 2008), p. 126.</ref><ref>Jose Andres with Richard Wolffe, Tapas: A Taste of Spain in America (Clarkson Potter, 2005), p. 93.</ref>

ניתן לצלות את המנה בחוץ על שּבכה (רשת) עד שהיא חרוכה ורכה או לבשל אותה בשלמותה ישירות על גחלים לוחשים ולאחר מכן לקלף. בתוך הבית, החציל יכול להיות חרוך באמצעות מבער גז ואת שאר הירקות ניתן לצלות.<ref name="Bremzen" /> כרליש לבשרים על האש<ref name="Bremzen" /> או דגים כגון טונה,<ref>Sid Goldstein, The Wine Lover Cooks with Wine: Great Recipes for the Essential Ingredient (Chronicle Books, 2004), p. 142</ref><ref>Penelope Casas, Paella!: Spectacular Rice Dishes From Spain(Macmillan: 1999), p. 169</ref> עם אנשובי או זיתים בסלט,<ref name="Bremzen" /> או כתוספת לקוקה (לחם שטוח קטלוני, דומה מעט לפיצה).

== גלריה ==
<gallery mode="packed" heights="140">
קובץ:Escalivada.jpg|פלפלים וחצילים ברצועות
קובץ:Escalivada_de_la_mama.jpg|אסקליבדה עם זיתים
קובץ:Coca_de_recapte_amb_sardines.jpg|קוקה עם מגוון דברים
קובץ:Mojama_con_escalibada_de_verduras.jpg|אסקליבדה עם טונה מומלחת מפולטת
</gallery>

== קישורים חיצוניים ==

== הערות שוליים ==

קטגוריה:המטבח הקטלוני
קטגוריה:מאכלי חצילים
שמעון כהן (חוף אשקלון)

שמעון כהן (1939 – 11 בינואר 2024) היה איש ציבור ישראלי שכיהן כראש מועצת חוף אשקלון במשך כ-17 שנים.

==ביוגרפיה==
כהן נולד בשנת 1939. בשנת 1949 עלה עם משפחתו מג'רבה לישראל והם התגוררו במושב ברכיה. הוא שירת בצבא בחיל החינוך ולאחר שהשתחרר החל לפעול בתחום החינוך כמחנך ומורה.

בשנת 1990, נבחר לראשות מועצת חוף אשקלון. הוא היה ראש המועצה הרביעי, וכיהן בתפקיד כ-17 שנה עד לשנת 2007. במהלך כהונתו פעל רבות בתחום החינוך, פיתח את המועצה וקלט את מפוני גוש קטיף בין השאר כשהקים את ההרחבה המרכזית של האזור בו שכן כפר הנוער ניצנים והקים בו את ניצן.

כהן הלך לעולמו בינואר 2024 ונטמן בבית העלמין במושב ברכיה בו התגורר.

==קישורים חיצוניים==
* 
* 

קטגוריה:ראשי המועצה האזורית חוף אשקלון
קטגוריה:ג'רבה
קטגוריה:ישראלים ילידי תוניסיה
קטגוריה:אנשי המושב
קטגוריה:ישראלים שנולדו ב-1939
קטגוריה:ישראלים שנפטרו ב-2024
יצחק פלג

יצחק (איציק) פלג (נולד ב-3 בינואר 1947) הוא פרופסור אמריטוס בחוג למקרא ב. העוסק בחקר המקרא מנקודת מבט ספרותית תוך הדגשת הלגיטימיות של "שתי קריאות" בסיפור המקראי.

== ביוגרפיה ==
יצחק פלג נולד בנתניה, לאלקנה פינגרהוט (פלג), שלימים היה עיתונאי בעיתון על המשמר, ופניה.

פלג למד במגמת אגרו-מכניקה באורט נתניה והתגייס ב-1965 לגרעין נח"ל. בשנת 1970 סיים את לימודי תואר ראשון במקרא ובהיסטוריה של עם ישראל ב. עם סיום לימודיו הצטרף כמורה וכמחנך במוסד החינוכי הרי אפרים.

בשנים 1979–1982 היה שליח השומר הצעיר בספרינג ואלי שבניו יורק. לאחר שובו לישראל חזר לעבודתו החינוכית בבית ספר מגידו. בשנת 1987 יצא ללימודי תואר שני באוניברסיטת חיפה. נושא עבודת התיזה שלו היה: "מוטיב הארץ המובטחת לאבות והשתלשלותה במקרא". בשנים 1997–2000 היה מדריך מחוזי למקרא מטעם משרד החינוך, בצפון הארץ, במנהל לחינוך התיישבותי.

בשנים 2000–2015 לימד מקרא ב, ומ-2006 עד 2012 כיהן כראש החוגים למקרא ולתרבות ישראל במכללה. היה עורך "עלי מועד", עלון החגים של המכללה (2002-2010). ובשנים 2009–2016 היה עורך כתב העת "מועד", השנתון למדעי היהדות של המכללה.

ב-2017 מונה לפרופסור במכללת גורדון.

פלג שימש גם כמרצה ויושב ראש בכנסים של "הקונגרס העולמי למדעי היהדות", בירושלים; חבר בארגון "החברה לספרות המקרא".

== חיים אישיים ==
נשוי לנעמי, להם שלוש בנות ושמונה נכדים. חבר קיבוץ עין השופט.

== ספרים ==
*שואת ביאפרה, הוצאת קיבוץ יסעור (1968).
*סיפורה של שליחות בניו יורק בשנים 1979–1982, הוצאת הקיבוץ הארצי (1983).
*פרח הלוטוס שלי – ספר-משחק, הוצאת "מערכת" קיבוץ דליה (1995).
*לך לך, מסעי האבות בסיפורי המקרא, הוצאת רסלינג, תל אביב (2013).
*והגדת לבנך, החגים כמעצבי זהות ושייכות, הוצאת רסלינג, תל אביב (2018).
*במו ידיי – ספר אלבום, ניסור מטבעות למדליונים ומגוון עבודות יד במבט רטרוספקטיבי (2022).
*Trial & Success Hadracaha Unit: Life saving program for all seasons (Editor Eli Marcus), AZWF, New York, 1982.
*Going up and Going Down: A Key to Interpreting Jacob's Dream (Genesis 28:10-22), T&T Clark International Press, LHBOTS (JSOTS) 609, Bloomsbury, 2015.
*‘And You Shall Tell Your Son': Identity and Belonging as Shaped by the Jewish Holidays, Academic Studies Press, Boston, 2022.

== קישורים חיצוניים ==
*[https://thetorah.co.il/author/yitzhak-peleg יצחק פלג] באתר 'התורה'
* 

== הערות שוליים ==

2024 01
קטגוריה:חוקרי מקרא ישראלים
קטגוריה:ישראלים שנולדו ב-1947
צ'ל לינדגרן

צ'ל לינדגרן (באנגלית: Kjell Norwood Lindgren; נולד ב-23 בינואר 1973, טאיפיי, טאיוואן) הוא רופא ואסטרונאוט אמריקאי שטס לתחנת החלל הבין-לאומית.

==ביוגרפיה==
צ'ל לינדגרן נולד למשפחה מעורבת - אביו הוא אמריקאי, איש חיל האוויר של ארצות הברית ואימו סינית, תושבת טאיוואן. הוא גדל באנגליה ולקראת סיום בית ספר המשפחה עברה לארצות הברית.

בשנת 1991 לינדגרן החל לימודים באקדמיית חיל האוויר של ארצות הברית וסיים אותה בשנת 1995 עם תואר ראשון בביולוגיה. הוא המשיך ללימודי רפואה סיים את הלימודים בשנת 2002 באוניברסיטת קולורדו. בהמשך הוא למד פוסט דוקטורט אוניברסיטת מינסוטה.

בשנת 2007 לינדגרן החל לעבוד במרכז החלל ג'ונסון בתחום רפואה.

==שירות בתחום החלל==
בשנת 2009 לינדגרן נבחר לצוות אסטרונאוטים. הוא סיים קורס במרכז החלל ג'ונסון. הוא היה בצוות גיבוי של מספר משימות.

ביולי 2015 לינדגרן טס לחלל בחללית סויוז TMA-17M. הם התחברו לתחנת החלל הבין-לאומית והצטרפו למשלחת מס' 44 לתחנת החלל הבין-לאומית בפיקוד של גנאדי פדלקה. לאחר סיום פעילות המשלחת, הוא הצטרף למשלחת מס' 45 לתחנת החלל הבין-לאומית בפיקוד של סקוט קלי. במהלך שהות בתחנת החלל לינדגרן ביצע פעמיים פעילות חוץ-רכבית באורך כולל של כ-15 שעות. הוא חזר לכדור הארץ לאחר 141 ימים בחלל.

בשנת 2019 לינדגרן עבר קורס במרכז גגארין להכשרת קוסמונאוטים.

בפברואר 2021 לינדגרן טס לחלל בחללית דרגון C212 פרידום במשימה SpaceX Crew-4 כמפקד צוות. החללית התחברה לתחנת החלל הבין-לאומית וצוותה הצטרף למשלחת מס' 66 לתחנת החלל הבין-לאומית בפיקוד אנטון שקאפלרוב. לאחר סיום פעילות המשלחת הם הצטרפו למשלחת מס' 67 לתחנת החלל הבין-לאומית בפיקוד סמנטה כריסטופורטי. עם סיום פעילות המשלחת, הוא חזר לכדור הארץ לאחר 170 ימים בחלל.

==קישורים חיצוניים==

* [http://www.spacefacts.de/bios/astronauts/english/lindgren_kjell.htm ביוגרפיה]

קטגוריה:אסטרונאוטים אמריקאים
קטגוריה:כירורגים אמריקאים
קטגוריה:אמריקאים ממוצא שוודי
קטגוריה:אמריקאים ממוצא טאיוואני
קטגוריה:בעלי תואר דוקטור מאוניברסיטת קולורדו
קטגוריה:אנשי צוות תחנת החלל הבין-לאומית
קטגוריה:אמריקאים שנולדו ב-1973
מוחאמה

מוחאמה של טונה
מנה כארוחה
מוחאמה (בספרדית: Mojama; בפורטוגזית: Muxama) הוא מעדן ים תיכוני המורכב מטונה מפולטת ומשומרת במלח בישול, שנמצא בדרך כלל באזורי מורסיה ואנדלוסיה של ספרד, במיוחד בוולבה ובקדיס או בפורטוגל באזור אלגארבה.<ref name=":0"></ref><ref name=":1"></ref> טונה זהובה, וטונה כחולת-סנפיר אטלנטית הם הזנים הנפוצים ביותר בשימוש להכנת המאכל.<ref name=":0" /><ref name=":2"></ref><ref name=":3"></ref><ref name=":4"></ref>

== אטימולוגיה ==
המילה מוחאמה מגיעה מהמילה הערבית מוסאמה (יבש) או מושאמה (עשויה משעווה), אך מקורותיה הם פיניקים, במיוחד מגאדיר, קדיס כיום, היישוב הפיניקי הראשון במערב הים התיכון. הפיניקים למדו לייבש טונה במלח ים כדי להכין אותה למסחר.<ref name=":5"></ref>

== הכנה ==
מוחאמה מיוצרת מנתחי הצדדים בין הצלעות התחתונות, לבין החלק התחתון של הגב של הטונה על ידי יישון וכבישה במלח למשך יומיים או בין 18 לבין 36 שעות.<ref name=":5"/> לאחר מכן מסירים את המלח ושוטפים את הנתחים.<ref name=":5" /><ref name=":6"></ref> יש יצרנים שדוחסים את בשר הדג כדי לשחרר טוב יותר לחות.<ref name=":0" /> לאחר מכן מונחים הנתחים לייבוש בשמש וברוח (לפי השיטה המסורתית) למשך חמישה עשר עד עשרים יום.<ref name=":5" /><ref name=":6" /> התוצר הסופי הוא נתח דג בכיכר חום כהה.

== הגשה ==
המנה מוגשת בדרך כלל בפרוסות דקות במיוחד עם שמן זית ועגבניות קצוצות או שקדים (במיוחד בוולנסיה). אפשר להגיש את הפרוסות על לחם או עם פסטה. במדריד מוחאמה הוא טאפס פופולרי מאוד בשעות אחר הצהריים ומוגש עם בירה וזיתים.<ref name=":6" /> ניתן לשלב את המוחאמה גם עם יינות לבנים יבשים או אדומים יבשים.<ref name=":0" />

== ערך תזונתי ==
מוחאמה עשירה בחלבון ובחומצות שומן אומגה 3.<ref name=":7"></ref> היא מכילה גם ויטמינים מקבוצת B, מגנזיום וויטמין D.<ref name=":7" />

== ראו גם ==
* גרבלקס
* בוניטו
* לקס
* לוטפיסק

== קישורים חיצוניים ==

== הערות שוליים ==

קטגוריה:המטבח האיטלקי
קטגוריה:המטבח האנדלוסי
קטגוריה:דגים
Wonderful Christmastime

"Wonderful Christmastime" הוא שיר חג המולד של המוזיקאי הבריטי פול מקרטני. הוא הוקלט במהלך הסשנים לאלבום הסולו שלו McCartney II, ויצא בנובמבר 1979 בעקבות אלבומם האחרון של פול מקרטני וכנפיים Back to the Egg מוקדם יותר באותה שנה. זה היה סינגל הסולו הראשון של מקרטני מזה למעלה משמונה שנים מאז "Eat at Home" מ-1971. "Wonderful Christmastime" נכנס לעשירייה הראשונה באוסטריה, גרמניה, אירלנד, לטביה, הולנד ובריטניה, כמו גם ל-20 הראשונים בקנדה, סלובקיה, שוודיה ושווייץ. למרות שנחשב לאחת מיצירותיו החלשות של מקרטני על ידי כמה מבקרי מוזיקה, זהו שיר פופולרי במהלך חג המולד וזכה לגרסאות כיסוי לאורך השנים על ידי אמנים רבים.

"Wonderful Christmastime" נוסף כרצועת בונוס במהדורה המחודשת של Back to the Egg מ-1993<ref></ref> ובמהדורה המחודשת של McCartney II מ-2011. גרסה ארוכה יותר, לא ערוכה, נכללה גם היא במהדורת הדלוקס. השיר גם עבר מיקס בצליל סראונד 5.1 כדי להיכלל ב-DVD של The McCartney Years מ-2007.

== רקע והקלטה ==
מקרטני כתב את השיר ב-B מז'ור, והקליט אותו לגמרי לבדו במהלך הסשנים לפרויקט הסולו שלו, McCartney II. למרות שחברי להקת כנפיים אינם מופיעים בהקלטה, הם כן מופיעים בקליפ לקידום השיר,<ref></ref> שצולם בפונדק פאונטיין באשורסט, מערב סאסקס.<ref></ref> הוא כולל גם קטעים שצולמו בתיאטרון ההיפודרום באיסטבורן, שם ערך מקרטני חזרות על סיבוב ההופעות שלו בבריטניה בשנת 1979. הלהקה ביצעה את השיר במהלך סיבוב ההופעות שלה בבריטניה בשנת 1979.<ref></ref>

== ביקורות ומורשת ==
לאחר יציאתו כסינגל עצמאי בבריטניה, "Wonderful Christmastime" הגיע למקום השישי במצעד הסינגלים הבריטי בשבוע שהסתיים ב-5 בינואר 1980.<ref></ref> בארצות הברית, הסינגל הגיע למקום ה-83 במצעד 100 הסינגלים המובילים של קאש בוקס (בשבוע שהסתיים ב-12 בינואר 1980) ולמקום ה-94 במצעד הסינגלים של רקורד וורלד (השבוע שהסתיים ב-29 בדצמבר 1979), אך הוא לא נכנס בתחילה למצעד בילבורד הוט 100.<ref></ref>

בארצות הברית, "Wonderful Christmastime" הופיע לראשונה במצעד המוזיקה של מגזין בילבורד בדצמבר 1984, כאשר הגיע למקום ה-10 במשך שבועיים רצופים במצעד סינגלי חג המולד המיוחד של המגזין.<ref name=":0"></ref> הופעתו הבאה במצעד המוזיקה של בילבורד הייתה בשבוע שהסתיים ב-6 בינואר 1996, כאשר השיר הופיע לראשונה והגיע למקום ה-29 במצעד השירים העכשוויים למבוגרים של המגזין.<ref name=":0" /> "Wonderful Christmastime" הופיע לבסוף לראשונה במצעד בילבורד הוט 100 בדצמבר 2018, במקום ה-47.<ref></ref> השיר הגיע למקום ה-26 בשבוע שהסתיים ב-6 בינואר 2024.<ref></ref>

"Wonderful Christmastime" ממשיך לקבל השמעות חגיגיות משמעותיות, אם כי כמה מבקרי מוזיקה מחשיבים אותו כאחת מיצירותיו הבינוניות של מקרטני.<ref></ref><ref name=":1"></ref><ref></ref> סופר הביטלס רוברט רודריגז כתב על "Wonderful Christmastime": "תאהבו את זה או תשנאו את זה, מעטים השירים ביצירתו של מקרטני שעוררו תגובות חזקות כל כך".<ref name=":1" />

כולל תמלוגים מגרסאות כיסוי, הוערך ב-2010 כי מקרטני מרוויח כ-400,000 דולר בשנה מהשיר הזה, מה שמעמיד את רווחיו המצטברים על יותר מ-15 מיליון דולר.<ref></ref>

== משתתפים ==
* פול מקרטני - שירה, קלידים, סינתיסייזר, גיטרות, בס, תופים, כלי הקשה, פעמוני מזחלת, הפקה

== קישורים חיצוניים ==

== הערות שוליים ==

קטגוריה:שירי 1979
קטגוריה:סינגלים מ-1979
קטגוריה:שירי פול מקרטני
קטגוריה:שירים באנגלית
קטגוריה:שירי חג המולד
קטגוריה:סינגלים בהוצאת קולומביה רקורדס
הסכסוך האלים באקוודור (2024)

ב-9 בינואר 2024, פרץ סכסוך מזוין באקוודור הכולל את ממשלת המדינה ומספר קבוצות פשע מאורגן, בעיקר לוס צ'ונרוס.

דווח על תקיפות חמושים ברחבי גואיאקיל, שהתרחשו בבתי כלא, בשווקים, בכבישים ובאוניברסיטאות.<ref name="marca"></ref><ref name="cnn internal armed conflict"></ref> ההתקפות בקנה מידה גדול היו שילוב של תגובות לבריחתו של מנהיג לוס צ'ונרוס בגואיאקיל,<ref name="ap"></ref> והנשיא דניאל נובואה הכריז על מצב חירום ולאחר מכן על מצב מלחמה פנימי.<ref name="cnn internal armed conflict" />

== רקע ==
מאז 2018, אקוודור מתמודדת עם גל היסטורי של אלימות כאשר המדינה הפכה לנקודת מעבר קריטית לקוקאין וקבוצות פשע מאורגן מתחרות על השליטה בנתיבי הסמים ובתי הכלא. מאות אסירים נהרגו בקרבות בתוך בתי כלא.<ref name=":0"></ref>

בשנת 2019 פרצו מהומות מאסיביות בתגובה לצעדי הצנע.<ref name="austerity2"></ref> ב-10 באוקטובר, עיר הבירה קיטו הוכרעה על ידי המפגינים ואילצו את הנשיא לנין מורנו להעביר את הממשלה לגואיאקיל. <ref></ref> החזרת סובסידיות הדלק סיימה את ההתנגשויות הללו.<ref name="decree894"></ref>

ב-7 בינואר 2024, מנהיג לוס צ'ונרוס, חוסה אדולפו מסיאס וילמאר, ברח מהכלא בעיר גואיאקיל ביום העברתו המתוכננת לכלא עם אבטחה מקסימלית. האירועים דווחו למחרת על ידי הרשויות, עם כתבי אישום נגד שני סוהרים.<ref name="cbs"></ref>

בעקבות הבריחה הכריז הנשיא דניאל נובואה על מצב חירום שיימשך 60 יום, והעניק לרשויות את הסמכות להשעות את זכויותיהם של אנשים ולאפשר לצבא להתגייס בתוך בתי הכלא. מהומות התפתחו בבתי כלא ברחבי אקוודור<ref></ref> כולל שורה של פיגועים, בהם פיצוץ ליד ביתו של נשיא בית המשפט העליון.<ref>[https://www.emol.com/noticias/Internacional/2024/01/09/1118061/ecuador-estado-de-excepcion.html Toque de queda, cuatro policías secuestrados y jefe criminal prófugo: La crítica situación que vive Ecuador]</ref> בליל ה-8 בינואר נחטפו ארבעה שוטרים בקיטו ובקווידו. לפי הוושינגטון פוסט, אנליסטים אמרו כי ייתכן שהפיגועים הופעלו לפחות בחלקם על ידי חקירה שנערכה לאחרונה על קשרים בין סוחרי סמים, כנופיות פשע ומפעילים פוליטיים. המבצע, המכונה "Metastasis", מבוסס על האג'נדה הפוליטית של נובואה. יותר מעשרים בכירי ביטחון ושופטים באקוודור נעצרו בדצמבר 2023 בגין פעילות פלילית לכאורה לטובת סוחר סמים.

==קישורים חיצוניים==

== הערות שוליים ==

קטגוריה:מלחמות אזרחים ביבשת אמריקה
קטגוריה:אקוודור: היסטוריה צבאית
קטגוריה:ציטוט מקור בשפה זרה (ספרדית)
קטגוריה:2024
ארוס נגרה

ארוס נגרה כפאייה
ארוז נגרו (בספרדית) עם קלמרי ושרימפס
אַרוֹס נֶגְרֶה (בקטלאנית: Arròs negre; בספרדית: Arroz negro) הוא מאכל של מחוז ולנסיה ושל קטלוניה עשוי מדיונון (או דיונון רחף) ואורז.

== מאפיינים ==
המנה דומה במקצת לפאייה של פירות ים.<ref>[http://www.barcelonareview.com/18/e_food_1.htm Info about arròs negre on the Barcelona Review website]</ref><ref></ref><ref></ref><ref></ref> יש המכנים אותה פאייה נגרה (פאייה שחורה), למרות שבאופן מסורתי היא לא נקראת פאייה על אף שמכינים אותה באופן דומה.

אין לבלבל את ארוס נגרה עם אורז שחור, השם הכולל למספר זנים של אורז בעלי צבע כהה טבעי.

למתכון המסורתי של המנה דרוש דיו קלמארי, דיונון (cuttlefish) או קלמארי, אורז לבן, שום, פלפלים קובנים ירוקים, פפריקה מתוקה, שמן זית וציר מאכלי ים<ref>[http://www.lacocinadejuanry.com/arroznegro.html Chef Juanry Segui shares the Valencian recipe for arroz negro] </ref> עם זאת, טבחים רבים מוסיפים גם פירות ים אחרים, כמו סרטנים קצרי בטן ושרימפס.

צבעה הכהה של המנה מגיע מדיו הקלמארי אשר גם משפר את טעם מאכלי הים במנה.

Fideuà negra ("אטריות שחורות" בוולנסית) היא וריאציה העשויה עם אטריות במקום אורז ומוגשת בדרך כלל עם איולי.

== מחוץ לספרד ==
בנוסף לוולנסיה ולקטלוניה, המנה הזו פופולרית בקובה ובפוארטו ריקו, בשני האיים הללו היא ידועה בשם arroz con calamares (אורז עם קלמארי - בספרדית).<ref>[https://www.cibercuba.com/cocina/recetas/arroz-con-calamares Arroz con calamares presented as a Cuban recipe]</ref> בפיליפינים, המנה נחשבת לתת-סוג של האימוץ הפיליפיני של paelya ומכונה paella negra (או paelya negra).<ref name="ppmrnegros"></ref> מנות אורז שחור עם דיונון או דיו קלמרי מוכרות גם באיטליה, קרואטיה ומונטנגרו, שם הן ידועות בשם "ריזוטו שחור".

== ראו גם ==
* המטבח הקטלוני

== קישורים חיצוניים ==

== הערות שוליים ==

קטגוריה:המטבח הקטלוני
קטגוריה:מאכלי אורז
קאובוי ביבופ: הסרט

קאובוי ביבופ: הסרט (ביפנית: カウボーイビバップ 天国の扉) הוא סרט פעולה-מדע בדיוני בסגנון אנימה משנת 2001 המבוסס על סדרת האנימה הפופולרית "קאובוי ביבופ" אותה יצר האג'ימה יאטאטה.

הסרט הופק על ידי אולפני סאן רייז אשר פיתחו בעבר את הסדרה המקורית, וכמו גם אולפני בונז, ואולפני באנדאי ויז'ואל. הקרנת הבכורה של הסרט התקיימה ביפן ב-1 בספטמבר 2001.<ref></ref> הסרט הרוויח מעל ל-3 מיליון דולרים ברחבי העולם.

== תקציר העלילה ==
עלילת הסרט מתרחשת בשנת 2071, חמישים שנה לאחר שאסון שאירע בירח הוביל לכך שחלק גדול מהאנושות נטש את כדור הארץ והתיישב בכוכבי לכת וירחים אחרים. גיבורי הסרט הם צוות ציידי ראשים מיומן שיוצאים בעקבותיהם של הפושעים המסוכנים ביותר במערכת השמש. הצוות, אשר מונהג על ידי ספייק שפיגל הכריזמטי, כולל גם את החברים ג'ט בלק שלו זרוע קיברנטית, אישה מסתורית ששמה פיי ולנטיין, האקרית המחשבים אד, וכלב הולש קורגי האינטליגנטי ששמו איין (קיצור של איינשטיין).

הצוות מסתבך לאחר שטרוריסט מסתורי המכונה וינסנט וולאג'ו מנסה להשמיד את האוכלוסייה האנושית במאדים באמצעות נשק ביולוגי קטלני.

בעקבות כך ספייק והצוות שלו נדרשים כעת ללכוד את וולאג'ו ולסכל את הפיגוע.

== דיבוב ==
{| class="wikitable"
!דמות
!דיבוב ביפנית
!שחקן דיבוב אנגלי
|-
! ספייק שפיגל
| קויצ'י יאמדרה
| סטיב בלום
|-
! פיי ולנטיין
| מגומי היישיבארה
| ונדי לי
|-
! ג'ט בלאק
| אונשו אישיזוקה
| בו בילינגסלי
|-
! אדוארד וונג
| אאוי טאדה
| מליסה פאהן
|-
! אלקטרה אובילו
| אי קוביאשי
| ג'ניפר הייל
|-
! וינסנט וולאג'ו
| טסוטומו איזובה
| דארן נוריס
|-
! לי סמפסון
| יוג'י אודה
| דייב ויטנברג
|-
! ראשיד
| מיקי קרטיס
| ניקולס גסט
|}
== פסקול ==
פסקול הסרט הולחן על ידי המלחינה יוקו קאנו ובוצע על ידיה יחד עם להקתה Seatbelts.<ref></ref>

== קישורים חיצוניים ==
* 

== הערות שוליים ==

קטגוריה:מאדים בסרטים
קטגוריה:אנימות ומאנגות פעולה
קטגוריה:סרטי 2001
קטגוריה:סרטי אנימה מ-2001
קטגוריה:סרטי אנימה
קטגוריה:סרטי פעולה
קטגוריה:סרטי מדע בדיוני
קטגוריה:סרטי מדע בדיוני מ-2001
זרע התמרינד

זרע התמרינד (באנגלית: The Tamarind Seed) הוא סרט ריגול רומנטי, קופרודוקציה אמריקאית-בריטית משנת 1974 בבימויו של בלייק אדוארדס, עם ג'ולי אנדרוז ועומר שריף בתפקידים הראשיים.

התסריט מבוסס על הרומן "The Tamarind Seed" של אוולין אנתוני משנת 1974.

הצילומים נעשו בברבדוס ובלונדון.

סילביה סימס הייתה מועמדת לפרס באפט"א לשחקנית הטובה ביותר בתפקיד משנה.

==תקציר העלילה==
ג'ודי פארו (ג'ולי אנדרוז) היא צעירה בריטית, מזכירה של שר הפנים שמבלה חופשה בברבדוס. בעלה נהרג בתאונה והיא סיימה את יחסיה עם עובד המדינה ריצ'רד פטרסון (דייוויד ברון) שסירב להתגרש למענה מאשתו ההריונית מרגרט (סיליה בנרמן).

באתר הנופש נמצא גם סוכן הק.ג.ב. פאודור סברדלוב (עומר שריף). ג'ודי מוצאת חן בעיניו והוא מתחיל לחזר אחריה, לוקח אותה למוזיאון הטבע בברידג'טאון ומראה לה זרע של עץ התמרינד שיש לו צורה של ראש אדם לאחר שעבד נתלה עליו.

בשובה ללונדון היא נחקרת על ידי הסוכן ג'ק לורד (אנתוני קווייל) בחשד שהעבירה אינפורמציה לסברדלוב. סברדלוב מופעל בשגרירות ברית המועצות על ידי גנרל גליצין (אוסקר הומולקה) ומבטיח לו כי יוכל לגייס את ג'ודי לשורותיו.

פרגוס סטיפנסון (דן או'הרליהי) הוא דיפלומט בכיר שנתפס לקומוניזם ומעביר ידיעות לסובייטים בשם "בלו". אשתו מרגרט (סילביה סימס) מנהלת יחסים עם ג'ורג' מקלאוד (בריאן מרשל), עוזרו של לורד. היא מגלה שבעלה מרגל אך נמנעת מלהסגיר אותו דבר שיהרוס את שניהם.

סברדלוב מאוהב בג'ודי ומתכוון לערוק למערב ולהעביר להם חומר על הסוכן הבכיר "בלו".

הוא מצליח להערים על הממונה על התיקיה בשגרירות (ג'נט הנפריי) ולגנוב את הפרטים על הסוכן הבריטי "בלו". הוא מתחמק מהמעקב של הק.ג.ב ומוטס לברבדוס שם מחכה לו ג'ודי. גליצין שולח את מיור סטוקנוב (ג'ורג' מיקל) ועוד ארבעה סוכנים כדי לחסל אותם בברבדוס.

לורד שולח סוכנים ובראשם מקלאוד כדי להגן על ג'ודי וסברדלוב. הסובייטים תוקפים בפצצות נפאלם את הבונגלו של סברדלוב וג'ודי. מקלאוד ואנשיו מצליחים לחסל את סוכני הקגב. ג'ודי נכווית קשה ומאושפזת בבית חולים בברידג'טאון. לורד מגיע אליה ומוסר לה מעטפת ובתוכה זרע תמרינד בצורת ראש אדם. הוא מגלה לה כי סברדלוב הוברח משם ברגע האחרון והוא נמצא בקנדה. לאחר החלמתה היא מוטסת לקנדה והם מתאחדים באושר.

לורד יודע כעת כי הסוכן "בלו" הוא סטיפנסון ומחליט להשאיר אותו ולספק לו מידע שגוי עד שהסובייטים יגלו זאת ויחסלו אותו.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ג'ולי אנדרוז
|ג'ודי פארו
|
|-
|עומר שריף
|פאודור סברדלוב
|
|-
|אנתוני קווייל
|ג'ק לורד
|
|-
|דן או'הרליהי
|פרגוס סטיפנסון
|
|-
|סילביה סימס
|מרגרט סטיפנסון
|
|-
|בריאן מרשל
|ג'ורג' מקלאוד
|
|-
|אוסקר הומולקה
|גנרל גוליצין
|מפקד בק.ג.ב
|-
|סיליה בנרמן
|רייצ'ל פטרסון
|
|-
|דייוויד ברון
|ריצ'רד פטרסון
|
|-
|קייט או'מרה
|אנה סקריאבינה
|מזכירה ב ק.ג.ב
|-
|ג'ורג' מיקל
|סטוקנוב
|סוכן ק.ג.ב
|-
|ג'נט הנפריי
|
|אחראית התיקייה בשגרירות
|}

==קישורים חיצוניים==

*[https://www.youtube.com/watch?v=5TJT1LcYJhY קדימון לזרע התמרינד], באתר יוטיוב
*[https://www.youtube.com/watch?v=mDIM2jBTMOA כתוביות הסרט], באתר יוטיוב
*[https://www.youtube.com/watch?v=T1IiFl-ggOo זרע התמרינד מאחורי הקלעים], באתר יוטיוב
*[https://www.tcm.com/tcmdb/title/92312/the-tamarind-seed#overview זרע התמרינד], באתר TCM

==הערות שוליים==

קטגוריה:סרטי 1974
קטגוריה:סרטים אמריקאיים
קטגוריה:סרטים בריטיים
קטגוריה:סרטים באנגלית
קטגוריה:סרטים מבוססי ספרים
קטגוריה:סרטי ריגול
קטגוריה:סרטי דרמה רומנטית
קטגוריה:סרטי המלחמה הקרה
קטגוריה:סרטי ג'ולי אנדרוז
שלום ברכה

שלום ברכה (נולד ב-29 בדצמבר 1980) הוא סופר ומנחה סדנאות כתיבה ישראלי.

== ביוגרפיה ==
שלום נולד וגדל בצפת ב-1980.

עבד ברשת צומת ספרים בתפקידי ניהול שונים ונכון ל-2024 עובד בהוצאת קוראים.

=== קריירה ספרותית ===
בשנת 2017 הוציא שלום את ספרו הראשון, "מאיה מציירת עולם", ספר ילדים העוסק במאיה ילדה בת ארבע שבעזרת הציורים, הסיפורים והחלומות יוצרת עולם שווה זכויות ואפשרויות גם לילדות, גם לילדים ממקומות שונים ועוד. הספר מלווה באיורים של שירלי ויסמן הספר נכתב בעקבות אירוע אמיתי שחוותה מאיה בגן ובו העליבו אותה בגלל גוון עורה הכהה.

בשנת 2018 יצא לאור ספרו השני "מאיה עולה לכיתה א" שגם הוא נכתב בעקבות מקרה שקרה, בחופש הגדול שאחריו מאיה הייתה אמורה לעלות לכיתה א' חיפש שלום ספרים בנושא אבל גילה שכולם מדברים על פחדים ואיך להתמודד איתם וביתו לא חוותה את הפחדים האלה ולכן בשיתוף פעולה עם יועצת בית הספר והמחנכת העתידית של מאיה, נכתב הספר. הספר מכיל מספר מערכות שעות מעוצבות עם דמויות מהספר.

בשנת 2018 יצא לאור גם הספר הראשון בסדרת קוראים בכיף "תעלומת הסופים האבודים" סדרת ספרי ראשית קריאה לתלמידי כיתות א' וב'. הספר הבא בסדרה "תעלומת המפה המסתורית" 2019 הגיע לרשימת רבי המכר של רשת צומת ספרים. אחריו יצאו הספרים "תעלומת הממלכה הסודית" 2021 ו"תעלומת הטבעת הקסומה" 2023 כולם יצאו לאור בהוצאת קוראים.

בשנת 2020 יצא לאור הרומן הראשון למבוגרים "מישהו לאהוב" שזכה להצלחה רבה והגיע למעמד רב מכר.

בשנת 2022 יצא לאור הספר "אח חדש בבית" ספר זה היה הראשון בפורמט של ספר פעוטות עם דפים קשיחים ויצא לאור בהוצאת ספר לכל מלווה באיורים של המאייר נדב נחמני שאייר גם את שלושת הספרים הראשונים בסדרת "קוראים בכיף".

== חיים אישיים ==
מתגורר בבאר שבע עם אשתו אלינור ושני ילדיו מאיה ואריאל שהם גם גיבורי כל ספרי הילדים.

== ספריו ==
=== ספרי מבוגרים ===
* 2020 - מישהו לאהוב, הוצאת אולימפוס
=== ספרי ילדים ===
* 2017 - מאיה מציירת עולם - איורים שירלי ויסמן, הוצאת קוראים
* 2018 - מאיה עולה לכיתה א - איורים שירלי ויסמן, הוצאת קוראים
* 2018 - תעלומת הסופים האבודים - איורים נדב נחמני,הוצאת קוראים
* 2019 - תעלומת המפה המסתורית - איורים נדב נחמני, הוצאת קוראים
* 2021 - תעלומת הממלכה הסודית - איורים נדב נחמני,הוצאת קוראים
* 2022 - אח חדש בבית - איורים נדב נחמני, הוצאת ספר לכל
* 2023 - תעלומת הטבעת הקסומה - הוצאת קוראים

== קישורים חיצוניים ==
* 
* [https://www.facebook.com/shalom.bracha.7 שלום ברכה] ברשת החברתית פייסבוק
* 

== הערות שוליים ==

2024 01
קטגוריה:סופרים ישראלים
מאנדזיו

מאנדזיו (ביפנית:まんじゅう; בסינית מנדרינית: 饅頭; כתיב לטיני: Manjū) הוא ממתק יפני מסורתי. מבין הסוגים הרבים של המאנדזיו, לרובם יש ציפוי חיצוני העשוי מקמח, אבקת אורז, קודזו (קבוצה של גפנים רב-שנתיים נשירים מטפסים) וכוסמת, ומילוי של אנקו (משחת שעועית אדומה), עשויה בדרך כלל משעועית אזוקי מבושלת וסוכר. מאנדזיו עשוי לפעמים עם מילויים אחרים כגון ריבת ערמונים. בהוואי אפשר למצוא מאנדזיו אוקינאווי שעשויים במילוי של בטטה סגולה, חמאה, חלב, סוכר ומלח, אבל המילוי הנפוץ ביותר הוא משחת שעועית, שמספר הזנים שלה כוללים קושיאן, צובואן וצובושיאן.

== היסטוריה ==
מאנדזיו הוא מאפה יפני מסורתי על בסיס קמח (במקום על בסיס אורז כמו מוצ'י). מקורו בסין תחת השם מאנטואו בשפות סיניות, אך נודע בשם מאנדזיו כשהגיע ליפן. בשנת 1341, שליח יפני שחזר מסין החזיר איתו את מאנטואו והחל למכור אותו בשם נארה-מאנדזיו. וכך מסופר שזה מקורו של המאנדזיו היפני. מאז, הוא נאכל כבר כמעט 700 שנה על ידי היפנים. כעת ניתן למצוא אותו בחנויות ממתקים יפניות רבות. המחיר הנמוך שלו הוא הסיבה, בין היתר, שהוא פופולרי.

== סוגים ==
Mizu manjū 
Usukawa manjū 
מבין אינספור הסוגים של המאנדזיו, חלקם נפוצים יותר מאחרים.
* מאצ'ה (תה ירוק) מאנדזיו הוא אחד הנפוצים ביותר. במקרה זה, לחלק החיצוני של המאנדזיו יש טעם של תה ירוק וצבעו ירוק.
* מיזו (מים) מאנדזיו נאכל באופן מסורתי בקיץ ומכיל מילוי שעועית בטעמים. החלק החיצוני של המיזו מאנדזיו עשוי עם עמילן קוזו, המעניק לבצק מראה שקוף, דמוי ג'לי.<ref>Schilling, Christine (2007). "Translator's Notes." in Kirishima, Takeru (2002). Kanna Volume 2. California: Go! Comi (Go! Media Entertainment, LLC). </ref>
* כמו כן, למאנדזיו יכולים להיות מילויים שונים בטעמים, כמו שמנת בטעם תפוז.
* כפי שקורה במאכלים יפניים רבים, בחלקים מסוימים של יפן, אפשר למצוא מאנדזיו ייחודי לאזור זה או אחר, כמו מאנדזיו בצורת עלה אדר בהירושימה ובמיאג'ימה.
* הסוג האזורי של מחוז סאיטאמה נקרא Jumangoku manjū.

== ראו גם ==
* מאנטואו
* מנטו
* באוזי

== קישורים חיצוניים ==

== הערות שוליים ==

קטגוריה:המטבח היפני
קטגוריה:קינוחים ממולאים
קטגוריה:מאכלי אורז
סטיבן שיף

סטיבן הארווי שיף (באנגלית: Steven Harvey Schiff; ) היה פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הראשון של מדינת ניו מקסיקו מ-1989 ועד למותו ב-1998. שיף היה חבר המפלגה הרפובליקנית.

== ביוגרפיה ==
שיף נולד בשיקגו שבאילינוי. הוא השלים לימודי תואר ראשון באוניברסיטת אילינוי באורבנה-שמפיין ותואר שני במשפטים בבית הספר למשפט של אוניברסיטת ניו מקסיקו. שיף הצטרף למשמר הלאומי האווירי של ניו מקסיקו ב-1969, ושירת בכוחות המילואים של המשמר עד למותו. במהלך שירותו הצבאי נשלח למשימות במלחמת בוסניה ובמלחמת המפרץ.

מ-1972 עד 1981 היה שיף עוזר התובע העירוני באלבקרקי, ובשנים 1981–1989 כיהן כתובע המחוזי במחוז ברנלילו.

שיף עבד כעורך דין בניו יורק עד היבחרו אל הקונגרס של ארצות הברית ב-1988. הוא הושבע לתפקידו בראשית ינואר 1989. במהלך כהונתו גילה שיף עניין בעצמים בלתי מזוהים ולא פעם הפעיל לחץ על גורמים שונים בממשל לחשוף מידע על אודותיהם.

שיף נפטר באלבקרקי במהלך כהונתו החמישית בקונגרס, לאחר מאבק בקרצינומת תאי קשקש. בבחירות מיוחדות שנערכו למילוי מקומו נבחרה למושבו הת'ר וילסון הרפובליקנית.

== קישורים חיצוניים ==

* 
* 

== הערות שוליים ==

קטגוריה:בוגרי אוניברסיטת אילינוי באורבנה-שמפיין
קטגוריה:בוגרי אוניברסיטת ניו מקסיקו
קטגוריה:עורכי דין אמריקאים במאה ה-20
קטגוריה:תובעים אמריקאים
קטגוריה:חברי בית הנבחרים של ארצות הברית מניו מקסיקו
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1947
קטגוריה:אמריקאים שנפטרו ב-1998
מקהלת צה"ל

מקהלת צה"ל הייתה מקהלה שקמה ב-1978 לאחר פירוק הלהקות הצבאיות.

המקהלה קמה ב-1978 בעקבות הוראתו של הרמטכ"ל רפאל איתן לפרק את כל הלהקות הצבאיות ואת צוותי ההווי. בעקבות הוראתו קם גוף בידור צה"לי חדש, שאמור היה להחליף את הלהקות הקיימות ולהעניק לחיילי צה"ל בידור ומוזיקה.

חלק מחברי הלהקות, שהיו פעילות בתקופת השינוי (1978), הצטרפו לגוף חדש שנוצר בצה"ל בשם "מקהלת צה"ל" שמייסדה נחשב רפאל איתן. זמן קצר לפני פירוק הלהקות הצבאיות הופיעה המקהלה, ביחד עם מספר להקות צבאיות (כמו להקת הנח"ל להקת פיקוד הצפון להקת פיקוד הדרום ולהקת גייסות השריון), במופע יום העצמאות ב בטלוויזיה שנקרא "30 שנות זמר" בצה"ל (לציון 30 שנה למדינה).

לאחר המופע, ובעקבות פירוק הלהקות הצבאיות, הצטרפו עוד חברים מהלהקות ל"מקהלת צה"ל", שפעלה עד 1984.

רפאל איתן הגה את רעיון המקהלה מתוך הכרה שיש צורך ברענון המערכת הבידורית הצבאית. נראה שהמודל שעמד נגד עיניו היה מקהלת הצבא האדום.

עם המשתתפים במקהלת צה"ל בין השנים 1978–1980 נמנו רחלי חיים, שרון ליפשיץ, חני נחמיאס, עירית ענבי, אהרון פררה, ריטה ורמי קלינשטיין, גיא מרוז, הראלה בר, מיכה מורים, יובל זמיר, דן תורן, גיל אלון, ירון חדד, משה דץ, נתן דטנר, נתן נתנזון, אבי קושניר, חנוך רוזן, דורון מזר, אבי סינגולדה, אבי דור, עופר שפריר, ברק גליל, אורלי קפח, ענת טופול וחדוה מלר.

בין השנים 1982- 1984 הפיקה מקהלת צה"ל תוכנית נוספת חדשה שנקראת "צה"ל 84", והצטרפו אליה חברים חדשים, בין המשתתפים האלה נמנו גם אורנה דץ, עדי נאמן ,לימור שפירא, אופירה יוספי, מייקל בנסון, חני דינור, מיטל טרבלסי, דניאל סידס, ואלי יצפאן, שהחל את דרכו במקהלת צה"ל במחזור 84 לפני שחודשו הלהקות הצבאיות המתחדשות בשנת 1985.

המקהלה הוציאה תקליט אחד ויחיד – "השירים היפים של להקות צה"ל". בין השירים היו: "מטרייה בשניים", "בלילה על הדשא", "דינה ברזילי", "אוהבי הטבע", "שיר לשלום", "יא משלטי", "מי שחלם", "יא ירח", "אליפלט", "בשדה תלתן", "אני מת", "כנרת" ועוד.

==קישורים חיצוניים==
* [http://www.army-bands.co.il/band.asp?id=29 שרים במדים: הלהקות הצבאיות - מקהלת צה"ל]
* 
* 

קטגוריה:להקות צבאיות בישראל
קטגוריה:חברי מקהלת צה"ל
קטגוריה:חברות מקהלת צה"ל
ברוק נורטון-קאפי

ברוק דיון נלסון נורטון-קאפי (באנגלית: Brooke Dion Nelson Norton-Cuffy; נולד ב-12 בינואר 2004 בלונדון שבאנגליה) הוא כדורגלן אנגלי המשחק בעמדת הקשר בקבוצת מילוול מהפוטבול ליג צ'מפיונשיפ, בהשאלה מארסנל.

== קריירת מועדונים ==
נורטון-קאפי גדל במחלקת הנוער של ארסנל, ובשנת 2016 הצטרף למחלקת הנוער של ארסנל. ב-21 בינואר 2021 חתם על חוזה מקצועני ראשון במועדון.

ב-18 בינואר 2022 הושאל נורטון-קאפי ללינקולן סיטי מהפוטבול ליג הראשונה עד לתום עונת . ב-22 בינואר ערך את הופעת הבכורה שלו במועדון, בניצחון 2-1 על פלימות' ארגייל במסגרת המחזור ה-29 בליגה. ב-5 במרץ הבקיע את שערו היחיד במועדון, בניצחון 3-1 על שפילד ונסדיי במסגרת המחזור ה-37 בליגה. בסך הכל ערך 17 הופעות ליגה במהלך תקופת ההשאלה.

ב-22 באוגוסט 2022 הושאל נורטון-קאפי למשך עונת 2022/2023 לרות'רהאם יונייטד מהפוטבול ליג צ'מפיונשיפ. ב-23 באוגוסט ערך את הופעת הבכורה שלו במועדון, בהפסד 1-0 למורקמב במסגרת הסיבוב השני של גביע הפוטבול ליג. ב-27 באוגוסט ערך את הופעת הבכורה שלו בליגה, בניצחון 2-0 על ברמינגהאם סיטי במסגרת המחזור השישי בליגה. בסך הכל ערך 20 הופעות ליגה במהלך תקופת ההשאלה.

בחודש ינואר 2023 נקרא נורטון-קאפי בחזרה מההשאלה, והושאל לקובנטרי סיטי מהפוטבול ליג צ'מפיונשיפ עד לתום עונת 2022/2023. ב-14 בינואר ערך את הופעת הבכורה שלו במועדון, בהפסד 1-0 לברנלי במסגרת המחזור ה-27 בליגה. בסך הכל ערך 24 הופעות ליגה במהלך תקופת ההשאלה.

ב-24 באוגוסט 2023 הושאל נורטון-קאפי למילוול מהפוטבול ליג צ'מפיונשיפ למשך עונת 2023/2024. ב-26 באוגוסט ערך את הופעת הבכורה שלו במועדון, בניצחון 1-0 על סטוק סיטי במסגרת המחזור הרביעי בליגה. ב-11 בנובמבר הבקיע את שער הבכורה שלו במועדון, בניצחון 4-0 על שפילד ונסדיי במסגרת המחזור ה-16 בליגה.

== תארים ==
;נבחרת אנגליה עד גיל 19
* אליפות אירופה עד גיל 19 (1): 2022

== קישורים חיצוניים ==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ארסנל
קטגוריה:כדורגלני לינקולן סיטי
קטגוריה:כדורגלני רות'רהאם יונייטד
קטגוריה:כדורגלני קובנטרי סיטי
קטגוריה:כדורגלני מילוול
קטגוריה:אנגלים שנולדו ב-2004
מקס כריסטי

קורמאק קארל "מקס" כריסטי הבן (באנגלית: .Cormac Karl "Max" Christie Jr; נולד ב-10 בפברואר 2003) הוא כדורסלן אמריקאי המשחק בקבוצת לוס אנג'לס לייקרס מליגת ה-NBA, בעמדת הקלע.

==קריירת מכללות==
כריסטי נולד בכפר ארלינגטון הייטס שבאילינוי. בין השנים 2021–2022 למד באוניברסיטת המדינה של מישיגן, ובעונתו היחידה בליגת המכללות, תחת המאמן טום איזו, העמיד ממוצעים של 9.3 נקודות, 3.5 ריבאונדים ו-1.5 אסיסטים למשחק.

==קריירה מקצועית==
כריסטי נבחר בבחירה ה-35 של דראפט ה-NBA{{כ}} 2022, על ידי לוס אנג'לס לייקרס. בעונת הרוקי שלו שותף ב-41 משחקים בלבד, וקלע 3.1 נקודות בממוצע למשחק.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| לייקרס	|| 41 || 3 || 12.5 || 0.415 || 0.419 || 0.875 || 1.8 || 0.5 || 0.2 || 0.2 || 3.1
|- style="background-color:#80BFFF; font-weight:bold;"		|| 
| קריירה || 		|| 41 || 3 || 12.5 || 0.415 || 0.419 || 0.875 || 1.8 || 0.5 || 0.2 || 0.2 || 3.1
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| לייקרס	|| 9 || 0 || 3.7 || 0.500 || 0.250 || 0.500 || 0.8 || 0.3 || 0.0 || 0.1 || 1.4
|- style="background-color:#80BFFF; font-weight:bold;"		|| 
| קריירה || 		|| 9 || 0 || 3.7 || 0.500 || 0.250 || 0.500 || 0.8 || 0.3 || 0.0 || 0.1 || 1.4
|}

==קישורים חיצוניים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אילינוי: כדורסלנים
קטגוריה:כדורסלני אוניברסיטת המדינה של מישיגן
קטגוריה:כדורסלני לוס אנג'לס לייקרס
קטגוריה:כדורסלני סאות' ביי לייקרס
קטגוריה:בחירות דראפט של לוס אנג'לס לייקרס
קטגוריה:אמריקאים שנולדו ב-2003
יונייטד אינטרנשיונל איירליינס

יונייטד אינטרנשיונל איירליינס הייתה חברת תעופה לשינוע מטענים שבסיסה היה בנמל התעופה בלגרד ניקולה טסלה בסרביה.<ref>[http://www.airlines3.com/serbia_airlines.htm airlines3.com] </ref>

יונייטד אינטרנשיונל פעלה בעבר תחת השם "אייר סופיה" ובסיסה היה בסופיה, בולגריה. באותה תקופה היא נוהלה על ידי גאורגי איוואנוב והייתה חלקית בבעלותו. היא התחילה לפעול בשנת 1992.

ב-5 במרץ 2007, לאחר הצטרפותה של בולגריה לאיחוד האירופי, איבדה חברת התעופה את הרישיון שלה מממשלת בולגריה, יחד עם ארבע חברות תעופה נוספות. בסיס חברת התעופה עבר לסרביה. כשנה לאחר מכן, בשנת 2008, שללה גם מנהלת התעופה האזרחית הסרבית את רישיונם.<ref>[http://www.sipri.org/research/security/transport/airtransport/eu/case_studies Case studies] at Stockholm International Peace Research Institute</ref>

== צי המטוסים ==
* 5 אנטונוב AN-12

== הערות שוליים ==

קטגוריה:אירופה: חברות תעופה
קטגוריה:חברות סרביות
קטגוריה:סרביה: תחבורה
החלטה 2722 של מועצת הביטחון של האו"ם

החלטה 2722 של מועצת הביטחון של האומות המאוחדות היא החלטה של מועצת הביטחון של האו"ם, שהתקבלה ב-10 בינואר 2024, וקראה לחות'ים להפסיק במיידי את תקיפותיהם על ספינות מסחר, אשר מתרחשות כחלק ממעורבות החות'ים במלחמת חרבות ברזל.

ההחלטה אושרה על-ידי 11 מ-15 חברות מועצת הביטחון, בעוד שאלג'יריה, הרפובליקה העממית של סין, מוזמביק ורוסיה נמנעו.

== רקע ==

החות'ים הם ארגון אסלאמי פוליטי צבאי בתימן. במלחמת האזרחים שהחלה ב-2015 השתלטו החות'ים על אזורים בצפון-מערב תימן, ובהם חלק גדול מקו החוף של ים סוף ובו הנמלים החשובים. הארגון ממומן ומחומש על ידי איראן, ומשמש לה פרוקסי במלחמותיה באזור. נגדם ניצבת ממשלת תימן הרשמית, הנתמכת על ידי קואליציה בהנהגת ערב הסעודית, וחברות בה קטר, איחוד האמירויות הערביות, ומדינות נוספות.

בעת מלחמת חרבות ברזל הכריזו החות'ים מלחמה על ישראל והחלו לשגר טילים לעבר מטרות בישראל כפעולת תמיכה בארגוני הטרור ברצועת עזה ובחזבאללה, ותקפו וחטפו אוניות בים סוף שיש להן קשר לישראל.

לפי דובר צה"ל, החות'ים, בשליחות איראן, מנסים להסיט את ישראל מהמלחמה ברצועת עזה, החזית המרכזית במלחמה.

ארצות הברית ביקשה מישראל לא לתקוף את החות'ים כדי למנוע התרחבות העימות לאזורים נוספים.

מצר באב אל-מנדב שרוחבו כ-30 קילומטר נמצא בצומת ימי מרכזי, כל האוניות המפליגות לתעלת סואץ וממנה עוברות דרכו. כ-17,000 אוניות עוברות בו בשנה. ב-14 בנובמבר 2023 הודיעו החות'ים כי הם מחפשים אוניות ישראליות בים האדום על מנת לתקוף אותן. הם הכריזו על הטלת מצור ימי על ישראל והחלו לתקוף אוניות סוחר בבאב אל-מנדב שהם טענו שהיו בבעלות ישראלית או מיועדות לעגון בישראל. בפועל, גם ספינות שלא קשורות לישראל הותקפו.

ב-18 בדצמבר, לאחר שחברות הספנות הגדולות בעולם הודיעו שהן מפסיקות לעבור בים סוף, הודיע מזכיר ההגנה של ארצות הברית לויד אוסטין על הקמת כוח הגנה רב לאומי בשם מבצע שומר השגשוג ("Prosperity Guardian") על מנת להגן על נתיב המסחר מפני האיום החות'י. המדינות המשתתפות במבצע הן: ארצות הברית, בריטניה, בחריין, קנדה, הולנד, נורווגיה וסיישל.

== הצבעה ==
החברות הקבוצות במועצת הביטחון מודגשות.
{| class="wikitable"
|-
!width=33%|בעד (11)
!width=34%|נמנע (4)
!width=33%|נגד (0)
|-
|
*
*
*
*
*
*
*
*
*
*
*
|
*
*
*
*
|}

== ראו גם ==
* מעורבות החות'ים במלחמת חרבות ברזל
* מבצע שומר השגשוג

== הערות שוליים ==

2722
קטגוריה:חות'ים
קטגוריה:יחסי ישראל–תימן
קטגוריה:2024 בתימן
קטגוריה:מעורבות החות'ים במלחמת חרבות ברזל
Heart of Gold

"Heart of Gold" (בעברית: "לב זהב") הוא שיר של הזמר-יוצר הקנדי ניל יאנג. השיר פורסם במקור כסינגל בפברואר 1972, ובהמשך נכלל באלבומו הרביעי של יאנג "Harvest". זהו הסינגל הראשון של יאנג שהגיע למקום הראשון במצעד בילבורד הוא 100 האמריקני.

בשנת 2004 מגזין המוזיקה רולינג סטון דירג את השיר במקום ה-297 ברשימת 500 השירים הגדולים ביותר בכל הזמנים.<ref>[https://web.archive.org/web/20080625061023/http://www.rollingstone.com/news/coverstory/500songs/page/3 The 500 Greatest Songs of All Time] Rolling Stone. Issue 963, December 9, 2004.</ref> בשנת 2010 המגזין דירג את השיר במקום ה-303 ברשימה המעודכנת,<ref>[https://www.rollingstone.com/music/music-lists/500-greatest-songs-of-all-time-151127/neil-young-heart-of-gold-49478/ The 500 Greatest Songs of All Time - Neil Young, Heart of Gold]. Rolling Stone. 2010.</ref> ובשנת 2021 המגזין דירג את השיר במקום ה-259 ברשימה המעודכנת החדשה.<ref></ref>

בשנת 2005 היכל התהילה של הרוקנרול כלל את השיר ברשימת "500 השירים שעיצבו את הרוקנ'רול".

יאנג ציין בעבר שהשיר הזה, וכמו גם שיריו "Harvest" ו-"Out on the Weekend" מאותו האלבום, נוצרו בהשראת אהבתו באותה העת לשחקנית קארי סנודגרס.<ref></ref>

== גרסאות גיסוי בולטות ==
* להקת בוני אם ביצעה גרסת כיסוי לשיר באלבומם "Nightflight to Venus" שיצא לשווקים בשנת 1978.
* גרסת הכיסוי של ווילי נלסון הגיעה למקום ה-44 במצעד שירי הקאנטרי של בילבורד של שנת 1987.<ref name="whitburn2013"></ref>
* להקת רוקסט ביצעה גרסת כיסוי לשיר ב-MTV Unplugged בשנת 1993.
* הזמרת טורי איימוס ביצעה גרסת כיסוי לשיר באלבומה "Strange Little Girls" שיצא לשווקים ב-2001
* ג'וני קאש ביצע גרסת כיסוי לשיר יחד עם להקת רד הוט צ'ילי פפרס באלבומו משנת 2003 "Unearthed" שיצא לשווקים לאחר מותו
* הזמרת הקנדית דיאנה קראל ביצעה גרסת כיסוי לשיר באלבום האולפן שלה "Wallflower".
* הזמר האנגלי פסנג'ר ביצע גרסת כיסוי לשיר שיצא לשווקים באלבומו "Sunday Night Sessions" אשר יצא בשנת 2017 והכיל רק גרסאות כיסוי לשירים ידועים.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1972
קטגוריה:סינגלים מ-1972
קטגוריה:סינגלים מ-1987
קטגוריה:שירים באנגלית
קטגוריה:שירים על זקנה
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת רפרייז רקורדס
איירספאן נטוורקס

איירספאן נטוורקס (באנגלית: Airspan Networks) היא חברת ציוד תקשורת אמריקאית, שבסיסה בבוקה רטון, פלורידה. החברה מפתחת טכנולוגיית לתקשורת סלולרית בתקן 4G ו-5G.

החברה הייתה במקור חטיבת מוצרים של תאגיד DSC Communications האמריקאי, יצרנית של ציוד מיתוג מעגלים טלפוני. המוצרים המקוריים כללו פלטפורמת תקשורת אלחוטית בתקן CDMA, שפותחה בחברת הבת הבריטית של התאגיד. בשנת 1998, החברה הופרדה מ-DSC Communications לחברה עצמאית.

לאיירספאן מרכז מחקר ופיתוח בישראל, הממוקם במתחם איירפורט סיטי.

== היסטוריה ==
החברה נוסדה בינואר 1998, כאשר תאגיד DSC Communications מכר את חברת הבת הבריטית שלו, שפיתחה פתרונות תקשורת אלחוטית לקבוצת קרנות הון סיכון. תאגיד DSC עצמו נוסד בארצות הברית בשנת 1976, בשם "Digital Switch Corporation", במטרה לפתח מרכזיות דיגיטליות.

החברה נקראה על שם המוצר העיקרי שלה באותה עת, פתרון "Wireless local loop" לחיבור אלחוטי בין נקודת גישה בבית המנוי למרכזייה של רשת הטלפונים, בתקן CDMA, להעברה מהירה של קול, נתונים ווידאו בפס רחב. ביולי 2000, זמן קצר לפני התפוצצות בועת הדוט-קום, החברה הפכה לחברה ציבורית וגייסה 82.5 מיליון דולר בהנפקה ראשונה לציבור. מחיר המניה עלה ב-113% ביום המסחר הראשון.

לאחר שבשנת 2002 רכשה איירספאן חברת "מרקוני ישראל", היא החלה לשווק פתרונות תקשורת אלחוטית בתקן WiMAX, שפותחו בישראל. בתחום זה התחרתה עם חברת אלווריון הישראלית וביחד שתי החברות החזיקו ביותר מ-50% מהשוק העולמי.

בנובמבר 2003, רכשה איירספאן את חטיבת הגישה האלחוטית של תאגיד נורטל.

במרץ 2008, חתמה איירספאן על הסכם OEM עם חברת גילת רשתות לווין הישראלית, המפתחת ומשווקת תחנות לוויין זעירות (VSAT).

בשנת 2009 נמחקו מניות החברה מהמסחר בנאסד"ק, לאחר שמחירן ירד מתחת למינימום הנדרש. היא גייסה 29 מיליון דולר מחברת ההשקעות Oak investemtns partners, ואחר כך ניהלה משא ומתן שלא יצא לפעול לרכישה בידי גילת רשתות לווין.

ב עברה החברה לפתח פתרונות תקשורת סלולרית של דור 4 (4G) בתקן Long Term Evolution ואחר כך לדור 5 (5G).

במרץ 2021, החברה הודיעה שהיא תירשם את מניותיה למסחר בבורסת NYSE American באמצעות מיזוג הפוך עם New Beginnings Acquisition Corporation, חברת רכישה למטרות מיוחדות.

במרץ 2022, חתמה החברה על הסכם לשיתוף פעולה עם חברת סיסקו מערכות, לשיווק פתרונות תקשורת מדור 5 לרשתות פרטיות של ארגונים.

==פעילות בישראל==
פעילות החברה בישראל החלה ביולי 2001, כאשר חתמה על הסכם שיתוף פעולה עם חברת ההזנק "גלובלופ", לאספקת פתרונות גישה אלחוטיים למבנים רבי משתמשים.

בסוף 2002, רכשה את חברת "מרקוני ישראל" מתאגיד מרקוני הבריטי. חברת "מרקוני ישראל" פעלה במקור בשם RDC Communications ועסקה בפיתוח ציוד תקשורת אלחוטית והיא נרכשה על ידי מרקוני ביולי 1999, תמורת 39 מיליון דולר במזומן, מידי החברות יורוקום וכלל אלקטרוניקה של קונצרן כלל. בדצמבר 2004 רכשה עוד חברה ישראלית, "אראל נט", תמורת 8.7 מיליון דולר. "אראל נט" הוקמה בשנת 1996 כספין-אוף של חברת אראל תקשורת שנסחרה בנאסד"ק, היא פיתחה פתרונות לטלפוניית IP באמצעות טכנולוגיה VoIP. ביוני 2005 הושלמה רכישת "אראל נט".

בעקבות רכישות אלו הפך המשרד בישראל למרכז המחקר והפיתוח העיקרי של החברה, מתוך כ-300 עובדים שהעסיקה בשנת 2007, 100 היו בישראל. והמנכ"ל בישראל היה אחראי גם על מרכז הפיתח בבריטניה. במשך השנים התרחב מרכז הפיתוח ונכון ל-2022 הוא מעסיק כ-300 עובדים מתוך 700 עובדי החברה.
==קישורים חיצוניים==
* 
* 
==הערות שוליים==

קטגוריה:חברות תקשורת אמריקאיות
קינטיקה 1

קינטיקה 1 (בסינית: 快舟, Kinetica 1 (Lijian-1, PR-1)) הוא משגר שפותח בסין על ידי חברה CAS Space וייצורו נמשך. זה משגר מנוע דלק מוצק בעל 4 שלבים. 

החברה המפתחת הוקמה בשנת 2018 בבייג'ינג ובהמשך עברה לגואנגג'ואו. היא נמצאת בבעלות חלקית של אקדמיה סינית למדע. החברה מפתחת סוגים נוספים של המשגרים לרבות משגרים לשימוש רב פעמי.

המשגר פותח על בסיס טיל בליסטי מדגם DF-31. בדיקות קרקע של המשגר הסתיימו בשנת 2021. ביולי 2022 בוצע שיגור ראשון. הוא בוצע מכן שיגור LA-4 במרכז שיגור הלוויינים ג'יוצ'ואן. המשגר יכול להביא מטען של כ-2,000 למסלול לווייני נמוך או כ-1,650 ק"ג למסלול מסונכרן שמש.

בשנת 2022 בוצע שיגור נוסף שכלל 26 לוויינים שונים. מתוכננים שיגורים נוספים.

החברה מציע שיגורים מסחריים בעזרת המשגר. עד כה בוצעו שיגורים רק ללקוחות מסין עצמה. השיגור יכול להתבצע 6 חודשים לאחר חתימת חוזה ודורש כשבוע פעילות באתר השיגור.

מתוכנן להתאים את המשגר לשיגור מאסדה ימית.

==קישורים חיצוניים==

* [https://space.skyrocket.de/doc_lau/lijian-1.htm רשימת שיגורים]
* [https://en.cas-space.com/index/index/technology תיאור מאתר היצרן]

==הערות שוליים==

קטגוריה:משגרי לוויינים וחלליות
קטגוריה:תוכנית החלל הסינית
שנג'ואו 14

שנג'ואו 14 (בסינית: 神舟十四号, פיניין: Shénzhōu14) היא טיסת חלל סינית ששוגרה ב-5 ביוני 2022. היא הטיסה ה-14 של תוכנית שנג'ואו. בצוות החללית היו שלושה טייקונאוטים של צבא השחרור העממי בטיסה השלישית לתחנת החלל טיאנגונג.

המשימה כללה ביקור בתחנת החלל, פירוק חלליות מטען, החרבת תחנת החלל, פעילות חוץ-רכבית וביצוע מחקרים.

עוד לפני השיגור, ב-9 במאי לתחנת החלל שוגרה חללית מטען Tianzhou-4 שהתחברה לתחנת החלל והייתה בהמתנה לצוות.

לפני השיגור החללית הייתה חללית חירום לטיסה של שנג'ואו 13.
== צוות ==
* צ'ן דון – מפקד הצוות
* ליו יאנג – מהנדסת טיסה
* צאי סוצ'ז'ה (Cai Xuzhe) – מהנדס טיסה

==תיאור משמימה==
החללית שוגרה ב-5 ביוני 2022 מכן שיגור מס' LA-4 במרכז שיגור הלוויינים ג'יוצ'ואן בעזרת משגר מדגם צ'אנגג'נג 2F. לאחר כ-6 שעות החללית התחברה לתחנת החלל. בהמשך נפתחו הפתחים וצוות החללית עבר לתחנת החלל. הצוות החל בפעילותו הסדירה. בין הפעולות הראשונות היה פירוק מטען בהיקף של כ-6,000 ק"ג מחללית מטען שהייתה מחוברת לתחנת החלל.

ב-24 ביולי שוגרה חללית עם מודול Wentian להרחבת תחנת החלל. המודול חובר לתחנת החלל כעבור כ-13 שעות. ב-25 ביולי נפתחו הפתחים וצוות תחנת החלל החל בשילוב המודול החדש במערכות תחנת החלל.

ב-1 בספטמבר צ'ן דון וליו יאנג ביצעו פעילות חוץ-רכבית שנמשכה כ-6 שעות. היא הייתה קשורה עם שילוב מודול Wentian במערכות התחנה.

ב-17 בספטמבר צ'ן דון וצאי סוצ'ז'ה ביצעו פעילות חוץ-רכבית שנמשכה כ-6 שעות. היא הייתה קשורה עם שילוב מודול Wentian במערכות התחנה.

ב-30 בספטמבר בעזרת זרוע רובוטי בוצע שינוי מיקום עגינה של המודול במטרה להכין מקום למודול נוסף.

ב-31 באוקטובר שוגרה חללית עם מודול Mengtian להרחבת תחנת החלל. המודול חובר לתחנת החלל כעבור כ-13 שעות. ב-3 בנובמבר בוצע שינוי מיקום עגינה של המודול. בהמשך נפתחו הפתחים וצוות תחנת החלל החל בשילוב המודול החדש במערכות תחנת החלל.

ב-9 בנובמבר חללית מטען Tianzhou 4 התנתקה מתחנת החלל ובהמשך נשרפה באטמוספירה.

ב-12 בנובמבר הגיע חללית מטען Tianzhou 5. פירוק מטען של כ-6,000 ק"ג נמשך עד למאי 2023.

ב-17 בנובמבר צ'ן דון וצאי סוצ'ז'ה ביצעו פעילות חוץ-רכבית שנמשכה כ-5.5 שעות. היא הייתה קשורה עם שילוב מודול Mengtian במערכות התחנה.

ב-29 בנובמבר לתחנת החלל הגיע חללית שנג'ואו 15. החל תהליך מסודר של העברת אחריות על תחנת החלל צוות החדש.

ב-4 בדצמבר חללית התנתקה מתחנת החלל ונחתה בהצלחה באזור מדבר גובי.

== קישורים חיצוניים ==

* [http://www.spacefacts.de/mission/english/shenzhou_14.htm תיאור המשימה באתר spacefacts]

== הערות שוליים ==

קטגוריה:חלליות סיניות
קטגוריה:תוכנית שנג'ואו
קטגוריה:2022 במדע
קטגוריה:2022 ברפובליקה העממית של סין